A bérlési feltételek jogszabályban rögzítetten kötelező érvényűek az Ön számára is, ezért kérjük, figyelmesen olvassa el azokat; különösen az árakkal, a szállítási feltételekkel, az áruátvétellel, a fizetési feltételekkel, valamint a megrendelések visszavonásával foglalkozó rendelkezéseket.
A bérlési és szállítási megállapodás Ön és a MOGUL AUDIO KFT. között jön létre.
Megrendelés benyújtására és megállapodás kötésére e-mailes kapcsolatfelvétel után van lehetőség. Az ön és céges adatainak ellenőrzésének jogát fenntartjuk.
Kizárólag írásbeli ajánlatkérést / megrendelést tudunk elfogadni. A bérléssel kapcsolatos bármilyen változást írásban áll módunkban elfogadni. A megrendelés és az esetleges változtatások akkor elfogadottak, ha e-mailben vagy papír alapon írásban jelezzük hogy a megrendelés / változtatás teljesítését vállaljuk.
A bérlő a bérlési idő alatt bekövetkezett valamennyi, nem rendeltetésszerű használat miatt bekövetkezett kárért felelős! A mindenkori leltári érték megfizetésére köteles amennyiben hiány, sérülés, törés egyéb kár keletkezik az eszközökben.
Szerződés aláírásához szükséges magánszemély esetében
- ÉRVÉNYES személyi igazolvány, vagy útlevél
- lakcímkártyára, amelyek érvényességi idejének meg kell haladnia a bérlési idő végét.
Szerződés aláírásához szükséges cégek estében
- a képviselő személyazonosságát igazoló okmányok
- a képviselő személy aláírási címpéldánya
A Bérlő elfogadja és tudomásul veszi, hogy MOGUL AUDIO KFT. elállhat a teljesítéstől, amennyiben felé vagy hivatalos partnerei felé Bérlőnek vagy jogelődjének korábbi teljesítetlen számlatartozására fény derül.
Cégünk kivétel nélkül kizárólag elektronikus számlát állít ki, melyet e-mailben PDF formátumban küldünk el megrendelőink részére! Az elektronikus számla lehet készpénz fizetési számla, illetve nettó 200 ezer forint felett, külön kérésre lehet átutalásos számla. Felhívjuk figyelmét hogy bruttó 1.5 millió forint feletti számla fizetését készpénzben a törvény tiltja, így 1.5 millió forint feletti számlákat minden esetben átutalással kell megfizetni.
Készpénz fizetés esetén: teljesítéskor a rendezvény helyszínén vagy egyedi írásos megállapodás szerint.
Utalás esetén: egyedi megállapodás szerint. Utalási határidő, ha írásos megállapodásban másképpen nem rögzített, minden esetben 8 naptári nap.
Előleg: nettó 200 forintot meghaladó megrendelés esetén bizonyos esetekben előleg megfizetését szoktuk kérni, szerződéses előleg, vagy díjbekérő formájában.
Késedelmes fizetés esetén a szerződés aláírásával a megrendelő tudomásul veszi, hogy amennyiben a szerződésben kikötött díjat a szerződésben/számlán rögzített határidőt meghaladó 8 nappal nem fizeti meg, úgy a tartozó cég nyilvános adatai /cég elnevezése, székhelye, adószáma, a képviseletre jogosult(ak) adatai/, valamint a tartozás összege közzétehető a szolgáltató honlapján. A megrendelő vállalja, hogy a közzététel miatt - akár közvetlen, akár közvetett módon - keletkező kárát saját hibájából származó kárként viseli és a Mogul Audio Kft., illetve a portál üzemeltetőjével szemben e tekintetben semmiféle megtérítésre, kártérítésre, egyéb jogorvoslatra vonatkozó igényt nem támaszt.
Lemondást, ha az aláírt megállapodás máshogyan nem rendelkezik, írásos formában, cégszerűen aláírva áll módunkban elfogadni. Az írásos megrendelést követő, bérlő által történő egyoldalú lemondás esetén, a megrendelt érték az alábbiak szerint kerül kiszámlázásra.
5-7 nap között a bérleti díj 25%-a
2-4 nap között a bérleti díj 50%-a